Diari Oficial de la Generalitat Valenciana


Sumari del DOGV 7302, del 24-06-2014 (2014/5860)

Licitació. Servei de reportatges fotogràfics i reportatges de vídeo dels actes institucionals i protocol·laris que organitzen o en els que intervenen les Corts.
----------------------------------------------------------------------------------------------------------------------------------------------------------------

### Dades del document

Número de DOGV
:   7302

Data del DOGV
:   24-06-2014

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2014/5860


Data del document
:   17-06-2014

Organisme emissor
:   Corts Valencianes

Tipus de document
:   Anunci

Descriptors 

:   * contracte de serveis

Licitació. Servei de reportatges fotogràfics i reportatges de vídeo dels actes institucionals i protocol·laris que organitzen o en els que intervenen les Corts. [2014/5860]  
Procediment obert, tramitació ordinària, del contracte de servei de reportatges fotogràfics i reportatges de vídeo dels actes institucionals i protocol·laris que organitzen o en els que intervenen les Corts.  
  
La Mesa de les Corts, en la reunió del dia 17 de juny, ha acordat anunciar la convocatòria de licitació que tot seguit s'indica:  
A) Objecte  
En general, el servei fotogràfic es prestarà sota la direcció i el control del Gabinet de Presidència de les Corts i comprén:  
a) La realització de fotos o reportatges gràfics que, sense ànim exhaustiu, s'enuncien tot seguit:  
a.1) Testimoni gràfic d'alguns actes parlamentaris celebrats pel Ple, les comissions, la Mesa o la Junta de Síndics, etc., en un nombre mínim de 150 actes a l'any.  
a.2) Testimoni gràfic de les activitats que realitza la institució per a intensificar les seues relacions amb el conjunt de ciutadans de la Comunitat i amb determinats col·lectius socials, com ara sessions de congressos, jornades, exposicions, audiències o altres reunions de caràcter institucional o protocol·lari. El nombre mínim de les intervencions amb l'objecte referit serà de 250 a l'any.  
a.3) Testimoni gràfic de les activitats de divulgació de l'activitat parlamentària a través de visites de grups. El nombre mínim de les intervencions amb l'objecte referit serà de 250 a l'any.  
a.4) Testimoni gràfic de les activitats exercides fora de les Corts per qui representa la institució o la persona en qui delegue.  
Aquestes actuacions, que es realitzaran en un nombre mínim de 50, poden tenir lloc a qualsevol municipi de la Comunitat Valenciana.  
  
a.5) Descàrrega diària del canal Flickr de les Corts, amb l'autorització deguda.  
a.6) Revelat o impressió en paper de determinades fotos prèviament seleccionades pel Gabinet de Presidència.  
b) Realització de fotos per a la gestió de recursos humans i per a l'autorització d'accés a l'àmbit parlamentari de persones alienes a la institució.  
b.1) Confecció, d'acord amb les directrius del Gabinet de Presidència, dels carnets acreditatius dels mitjans de comunicació.  
b.2) Retrat fotogràfic dels diputats i les diputades, del personal de les Corts i del personal extern per a l'elaboració del carnet o altres documents informatius interns, com l'orla amb la distribució d'escons de l'hemicicle o les fitxes curriculars dels parlamentaris i parlamentàries, que edita per a ús intern el Servei de Publicacions.  
  
b.3) Edició digital, i en paper de les que així es demane, de totes les fotografies sol·licitades pel Gabinet de Presidència.  
c) Realització d'altres fotografies.  
c.1) D'obres d'art dipositades o adquirides per la institució.  
c.2) Dels llocs, objectes o persones que hagen de constar en algun expedient administratiu o informatiu.  
c.3) Per a l'edició de publicacions i altres comeses semblants.  
d) Actualització, manteniment de l'arxiu fotogràfic i tramesa periòdica del material gràfic al Servei d'Arxiu de les Corts.  
e) Amb caràcter accessori, la persona adjudicatària assumeix la responsabilitat de dirigir i coordinar les gravacions en vídeos dels actes protocol·laris que ho requeresquen. La gravació en vídeo podrà encomanar-se directament a la persona adjudicatària del contracte o a algun tècnic o tècnica que haja contractat, sempre que dispose de la necessària solvència i qualificació tècnica. El preu d'aquestes gravacions no podrà superar, en cap cas, la quantia màxima anual de 7.000 euros, més 1.470 euros en concepte d'IVA.  
B) Duració  
Dos anys, prorrogables per altres dos.  
C) Data prevista d'iniciació  
Després de la firma del contracte.  
D) Examen de l'expedient  
El plec de clàusules administratives particulars, el plec de prescripcions tècniques i el quadre de característiques del contracte poden obtenir-se en el perfil de contractant i en l'entrada de les Corts Valencianes, carrer Llibertat, s/n, València, de 09.00 a 19.30 hores, de dilluns a dijous, i divendres fins a les 14.00 hores. La retirada d'aquesta documentació es podrà realitzar a partir de la publicació de l'anunci en el Diari Oficial de la Comunitat Valenciana i fins al dia en què acaba el termini de presentació d'ofertes. Durant aquest termini es podrà efectuar qualsevol consulta en el telèfon 785 845 578.  
E) Contingut econòmic  
La quantia anual màxima és de 40.000 euros, més IVA (21 %): 8.400 euros.  
F) Duració i clàusula de revisió de preus  
El contracte se subscriurà, segons ha quedat dit, per més d'un any. Des de l'entrada en vigor del contracte fins a la finalització de l'any natural següent no correspondrà la revisió de preus. Finalitzat aquest, la revisió s'efectuarà per un import del 85 per cent de la variació experimentada per l'índex de preus al consum elaborat per l'Institut Nacional d'Estadística, corresponent als 12 mesos anteriors.  
  
G) Termini de recepció de proposicions  
Els 15 dies naturals següents a la publicació oficial.  
H) Lloc de presentació de proposicions: en el Registre General de les Corts Valencianes, c/ Llibertat, s/n, CP 46788 València, o per correu.  
  
I) Documentació que han de presentar les persones licitadores  
- En el sobre número 1, la documentació acreditativa de la personalitat jurídica i la declaració responsable de la capacitat per a executar el contracte, de no incórrer en cap causa de prohibició per a contractar amb les Corts i d'estar al corrent en el pagament dels imposts i de la Seguretat Social. Llistat de material fotogràfic disponible i característiques de l'equip de laboratori.  
- En el sobre número 2, l'oferta tècnica i artística, amb la documentació i les fotografies previstes en el punt 8 de les bases.  
- En el sobre número 3, l'oferta econòmica.  
J) Criteris d'adjudicació  
Per a valorar les ofertes, es tindran en compte dos criteris, un tècnic i artístic puntuable fins a 40 punts i un altre econòmic que es valorarà fins a 60 punts. A la selecció pel criteri econòmic només accediran les persones licitadores que hagen obtingut 24 punts per la valoració tècnica i artística dels seus mèrits.  
K) Composició de la mesa de contractació  
President o presidenta: lletrat major o lletrat en qui delegue.  
Vocals:   
- Cap de premsa de Presidència.  
- Cap del Servei Econòmic de les Corts.  
- Cap del Servei d'Assistència Tècnica i Manteniment.  
- Encarregat de Relacions Ciutadanes del Servei de Relacions Públiques i Protocol.  
Secretària: Catalina Escuín Palop, lletrada, amb veu però sense vot.  
  
València, 17 de juny de 2014.- El president de les Corts: Juan Gabriel Cotino Ferrer.